五岳同游誓未忘,一藤独往泪千行。
青山到处悲王粲,明月曾经照谢庄。
苏岭云开浓似黛,湘江春涨沸如汤。
寻思旧日经行处,鸟语花飞总断肠。
(1570—1623)明荆州府公安人,字小修。袁宏道弟。初随兄宦游京师,交四方名士。万历四十四年进士。官至南京吏部郎中。与兄袁宗道、袁宏道并称三袁,为“公安派”代表作家。有《珂雪斋集》。

相关诗文

人面玉娟娟,花枝更可怜。
凭从画眉手,折寄镜台前。
锦里趋庭日,声华见蜀都。
弟兄今二妙,父子宋三苏。
礼乐风云地,旂常日月图。
今皇念大祀,未可滞江舻。
沧海浩无边,青山断复连。水吞湖面月,风度石梁泉。
我昔狂游地,师今幻住年。看花瀹春茗,犹记竹林前。
当朝太史汉中郎,曾志先公百世藏。指事特书彰直笔,为铭传后发幽光。
从教雨日长淋炙,莫遣风雷下取将。试检平生信无愧,穹碑不独妙文章。
崇山削千仞,江海邈已深。游人千里道,回雪映高岑。
遗餐感知己,一诺重千金。寒鸢据高树,惊风遥长吟。
笑我饥且拙,行迈多苦心。叹息自悲伤,愿托征鸿音。
青盖白云艭,尚书水部郎。吏迎花底绣,窗发镜中樯。
不废穿林屐,时悬爱客床。还思蓟门饷,飞挽正相望。